Paul Piché

Ibilbidea 

1970eko hamarkadan kantautore-ibilbidea hasi ondoren, bere belaunaldian eta Quebeceko kantugintzan arrastoa utzi zuen artista da, bere lan ugarien artean aipagarriak dira lehen bi diskoak À qui appartient l'beau temps? eta L'Escalier, eta zenbait abesti Heureux d'un printemps, Ne fais pas ça, Mon Joe, Essaye donc pas, L'Escalier, Moi j'raconte des histoires, Les Pleins, Cochez Oui, cochez Non, Un château de sable et J'appelle.

Txiroak, beharginak. langabeak, indioak... kezka sozial handi baten jabe azaldu zen bere lehen diskoan. Folklore tradizionalaren eta rockaren eraginak maisuki erabiliz, estilo berezi eta adierazgarri bat lortu zuen formaren aldetik. Letretan berriz, Vigneault eta Lecrerc bezalako poeta handien eragin onuragarria nabari zitzaion Maitez eta Arraun kantu metaforiko indartsuetan nabaritzen da hori. Quebecen independentziaren aldeko borroketan zuzen eta sakon aritu izan da gazte garaiko suharra galdu ez duen artista bikain honek.

 Joseba Tapiaren bi bertsioak 

Euskal Herrian ezaguna da Joseba Tapiak 1999n plazaratu zuen Québec: hamalau kantu independentziarako diskoarengatik, Koldo Izagirre eta Itxaro Bordaren itzulpenekin eta Pascal Gaigneren moldakuntzekin.Maitez darama titulutzat aipatu lehen diskoko Mon Joe kanta eta bigarren diskoko Arraun / Le Rame kanta azaltzen dira disko horretan. Joseba Tapiak azken kanta horrekin 2001an Musikaren Saria jaso zuen Madrilen, SGAE (Sociedad General de Autores y Editores) eta AIE (Asociación de Intérpretes y Ejecutantes) erakundeek banatzen zuten saria.

Disko horretan Quebeceko beste kantautore hauen kantak ere bildu zuen Tapiak: Felix Leclerc, Gilles Vigneault, Claude Léveillée, Robert Charlebois eta Raymond Lévesque.

 Diskografia 
Bere lehenengo bi diskoak hauek izan ziren:
 1977: À qui appartient l'beau temps?]
 Y'a pas grand-chose dans l'ciel à soir
 Le renard, le loup
 Réjean Pesant
 Essaye donc pas
 La gigue à Mitchounano
 Jean-Guy Léger
 Mon Joe
 Chu pas mal mal parti
 Où sont-elles?}}
 1980 L'Escalierthumb|404x404px|Joseba Tapia. Quebec diskoa. (Egunkaria, 1999)
 J'étais ben étonné
 À côté de toi
 Les gars d'espérance
 Un sourire
 Avec l'amour
 J'aurai jamais 18 ans
 La rue Berri
 Le thème
 L'escalier
 La rame

 Erreferentziak 

 Ikus, gainera 
 Arraun (abestia)
 Felix Leclerc
 Gilles Vigneault
 Robert Charlebois
 Raymond Lévesque

 Kanpo estekak 
 Gune ofiziala
 Biografia Kanadako Entziklopedia
    .

Kategoria:Quebeceko poetak
Kategoria:2010eko hamarkadako abeslariak
Kategoria:2000ko hamarkadako abeslariak
Kategoria:1990eko hamarkadako abeslariak
Kategoria:1980ko hamarkadako abeslariak
Kategoria:1970eko hamarkadako abeslariak
Kategoria:Montrealdarrak